Papp János

*Ajánló sorok, mint műfaj*

Képzőművészeket, költőket ihletett meg a dimbes-dombos somogyi táj, a Balaton, a fenséges Duna és a sokarcú világváros, Budapest. Zentai Gabriella válogatta és szerkesztette a gyönyörű kiadványok anyagát. A Somogy és a Balaton album minden példánya gazdára talált már. A Duna és a Budapest album szponzorokra, kiadásra vár.

Amikor megszólíttatsz, könnyelműen igent mondasz: persze! pár sor ajánlás? hát hogyne! mikorra? meglesz! naná! Aztán telnek-múlnak a napok, hetek, tán hónapok. Megfordul a fejedben ez is, az is, megörülsz neki, ízlelgeted, eldobod, jó, de bőbeszédű, jó, de szűkszavú, jó, de túl személyes, jó, de túl általános, jó, de extrém, jó, de semmitmondó. Telefon: megvan már? Persze. … és valahogy hirtelen összeáll! Így születtek a Balaton-album és a Duna-album ajánló sorai.

Végül is, nem is olyan nehéz, ha az ajánlott mű megérdemli, hogy elfoglaljon egy darabka megérdemelt helyet a szívedben!